-Abernus ggarent Larebɛa neɣ Laxmis ( ahad neɣ amhad) akka it-d-yeǧǧa Nbi ucbuḥ, abernus yettawi sin n lkiluyatn taḍuḍt, ass-ma nger abernus-agi nxeddem lqahwa d uyefki, akked d yesfenǧ, taḥbult, ɣer lfḍur nxeddem seksu s uyaziḍ naɣ aksum. Ass-ma nger aẓeṭṭa neɣ abernus neqqar : s yisem n Rebbi d lmalaykat mači s lxalat , ad newqem tisegra ad ilint (3) n lxalt, yiwet ad tbed ad tettak lxiḍ ma d snat-nni nniḍen ad tfent tisegra-nni, melmi ≪ ≫ tenfuk s tguri ad tnesbed ɣef ifeggagen, ad netturar s iɣunam. Abernus yettawi (9) n iɣallen, ma d amecṭuḥ yettawi (6) n iɣallen. Deg ubernus nxeddem (4) n iɣallen d tardast di lqed n werga, melmi i d-nsaɣ kraḍ n iḍudan nxeddem tijebbadin. Tacḍaḍt tesɛa (3) n iɣallen nxeddem-as ticrafin, melmi nfuk tacḍaḍt ad nuɣel ɣer uqeymun nxeddem-as sin n iɣallen, melmi i tenfuk ad d-nuɣel ɣer tecḍaḍt tis snat, acukan di tecḍaḍt-agi taneggarut d aḍeggar i nettḍggir ticrafin, mi tenfuk ad tnegzem, ad tnekres, ad tnessired ad ixiḍ.